翁溥

翁溥（），字德宏，號獨山，改號夢山，浙江紹興府諸暨縣人，明朝政治人物。

 生平 
嘉靖七年（1528年）戊子科浙江鄉試第十二名舉人。嘉靖八年（1529年）聯捷己丑科三甲四十二名進士。授太湖縣知縣，十二年十二月选拜吏科給事中。十四年九月因弹劾吏部尚书汪鋐，降一级调外任用，贬江西龙泉县丞。十五年升庐陵知县，秩满，升松江府同知，二十年升广东按察司佥事，二十三年正月升本省左参议，二十五年任四川按察司副使，以平白草蠻功受賞。二十七年戊申，陞四川參政，復以平都蠻功再受賞。二十八年陞河南按察使，未任，陞湖廣右布政。三越月，轉左布政使。三十年四月升都察院右副都御史、巡抚湖广，次月改巡抚江西，嘉靖三十二年（1553年）夏，入為兵部右侍郎。次年，轉左侍郎。嘉靖三十五年（1556年）三月，升南京刑部尚書，五月卒於任。訃聞，諡榮靖，賜祭葬。著有《知白堂稿》《國朝獻徵錄·卷四十八》：南京刑部尚書諡榮靖翁公漙行狀（孫應奎）夢山翁公諱溥，字德宏，生而稟受朴茂無便獧童習。年十六補邑庠生，嘉靖戊子領鄉薦，明年己丑連第。授太湖縣尹，至則捐苛剔蠹，嚴巳惠下，民大德公，為立祠係去思焉。癸巳秋召入，拜吏科給事中。慨然思所以靖獻者。值大同軍殺主將，廷議方未決，公抗疏乞正法以定國是。及事寧，功罪失實，復疏請選風憲官往覈之。其任事每如此。乙未會試，為同考試官，所錄多名士。時吏部尚書結權黨邪大逞胸臆以要上籠下，公以予與左給事中薛宗鎧者，發其奸懼，微誠不足以悟主上廼亟，上疏攻之者凡九人，而大奸距脫，內外稱快矣。時死事者二人，謫降者六人。公授江西龍泉縣丞，一無慍色。丙申，陞廬陵知縣。及考績，陞松江府同知。皆勤慎共職。辛丑，陞廣東僉事，札欽州，平交趾亂。甲辰，陞參議。丙午，陞四川副使，以平白草蠻功受賞。戊申，陞參政，復以平都蠻功再受賞。巳酉，陞河南按察使，未任，陞湖廣右布政。三越月，轉左使。葢前此公不以為淹今此人不以為幸歷久信孚公道不容巳耳。辛亥夏四月，□右副都御史敕令巡撫其地。未幾，改撫江西。至則值歲旱，議賑貸。明年又旱，又上疏乞蠲租省驛傳供應凡調停節省可惠民者靡不究心。寧府自變後，弋陽郡攝行府事，至搆爭不息，公疏請分管以平事權，上特俞允，郡藩賴之。癸丑，入為兵部右侍郎。甲寅，轉左侍郎。兩為捷音事陞俸一級。是年秋七月，考績晉階通議大夫。贈祖、父珪、銓如公貴，皆兵部侍郎，廕子忠入監。乙卯，為捷音事，陞俸給賞如前。丙辰，陞尚書，掌南京刑部事，任踰月，以病痰一夕卒於官。訃聞，天子悼之，諡榮靖，賜祭二壇，詔有司治其葬。公性坦豁有度與人常親厚少間立巳鮮有□容雅好文藝每有感遇輒題詠□而成帙今。有知白堂稿行於世。。

 家族 
曾祖翁晧；祖父翁珪；父翁銓。母陳氏。慈侍下。兄漢、源。弟瀚、洋、濟、濬、澄、海。

参考文献

Category:明朝太湖縣知縣
Category:明朝吏科给事中
Category:明朝江西縣丞
Category:明朝廬陵縣知縣
Category:明朝松江府同知
Category:明朝廣東按察司僉事
Category:明朝廣東布政使司參議
Category:南京刑部尚書
Category:諸暨人
P
Category:諡榮靖
Category:明朝四川按察司副使
Category:明朝四川布政使司参政
Category:明朝江西巡撫
Category:明朝河南按察使
Category:明朝湖廣右布政使
Category:明朝兵部右侍郎
Category:明朝江西巡抚
Category:明朝湖廣左布政使
Category:明朝兵部左侍郎